pythainlp/thaigov-v2-corpus-22032023 huggingface dataset:
วันอาทิตย์ที่ 8 สิงหาคม 2564
กระทรวงเกษตรฯ จับกระแส วันที่ 8 เดือน 8 จัดแคมเปญ “เกษตรกรแฮปปี้” ขายมังคุดจากเกษตรกรภาคใต้ ในราคา 4 โล 100
กระทรวงเกษตรฯ จับกระแส วันที่ 8 เดือน 8 จัดแคมเปญ “เกษตรกรแฮปปี้” ขายมังคุดจากเกษตรกรภาคใต้ ในราคา 4 โล 100 เพื่อช่วยเกษตรกรไทยฝ่าวิกฤตโควิด-19
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์Liveสด คิกออฟเปิดตัวแคมเปญ“เกษตรกรแฮปปี้”ภายใต้แนวคิด“คนกินยิ้มได้ เกษตรกรไทยแฮปปี้”ผ่านการถ่ายทอดสดLive Streamingซึ่งกิจกรรมดังกล่าว เป็นหนึ่งในมาตรการที่ช่วยเหลือเกษตรกรชาวสวนมังคุดในพื้นที่ 14 จังหวัดภาคใต้ ที่ได้รับผลกระทบจากสถานการณ์การแพร่ระบาดของโควิด-19 และให้ประชาชนสามารถสั่งซื้อมังคุดในราคา 4 โล 100 สำหรับมังคุดคละเกรดคุณภาพสดอร่อย ภายใต้ความร่วมมือจากหลากหลายภาคส่วน เช่น บริษัท เซ็นทรัลพัฒนา จำกัด (มหาชน),บริษัท เซ็นทรัล ฟู้ด รีเทล จำกัด (ท็อปส์ และเซ็นทรัล ฟู้ด ฮอลล์),บริษัท ไปรยณีย์ไทย,สมาคมขนส่งโลจิสติกส์,บริษัทแกร็บ และร้านธงฟ้า เป็นต้น โดยใช้ศูนย์การค้าเซ็นทรัล พระราม 9 และเซ็นทรัล เวสต์เกต เป็นจุดDrop offเพื่อกระจายสินค้า ภายใต้มาตรการควบคุมโรคของ ศบค. ซึ่งขณะนี้เป็นที่น่ายินดีว่าหลังจากเริ่มเปิดรับพรีออร์เดอร์มาเป็นเวลา 2 วัน ได้รับความสนใจจากผู้บริโภคเป็นจำนวนมากที่สั่งซื้อกันเข้ามาในจำนวนเกินกว่า 100 ตันแล้ว
“จากสถานการณ์โควิด-19 ที่ส่งผลกระทบต่อพี่น้องเกษตรกรชาวสวนมังคุด 14 จังหวัดภาคใต้ จึงได้เรียกประชุมคณะกรรมการพัฒนาและบริหารจัดการผลไม้ (Fruit Board)เป็นการเร่งด่วน เพื่อร่วมกันประเมินสถานการณ์ปริมาณและราคาของมังคุด รวมทั้งผลสำเร็จของมาตรการเร่งด่วนในการแก้ไขปัญหามังคุดราคาตกต่ำที่ได้ดำเนินการไปแล้วของหน่วยงานต่าง ๆ ซึ่งถึงแม้ว่าวันนี้จะมีสัญญาณที่ดีว่าราคามังคุดทั้งหน้าแผงและหน้าล้งปรับตัวสูงขึ้น แต่ยังมีความไม่แน่นอนของเสถียรภาพราคา จึงต้องมีมาตรการเสริมเพื่อช่วยกระตุ้นการบริโภค โดยเฉพาะกลุ่มผู้บริโภคในประเทศ ที่เป็นส่วนสำคัญในภาวะที่การส่งออกยังมีอุปสรรคจากสถานการณ์โควิด-19 ซึ่งมังคุดภายใต้แคมเปญนี้ เป็นมังคุดดี สดจากต้น อร่อย ส่งตรงจากสวนเมืองใต้ ที่ตั้งใจปลูกโดยชาวสวนแท้ ๆ รับประกันคุณภาพโดยกระทรวงเกษตรและสหกรณ์ และที่สำคัญการซื้อมังคุดครั้งนี้รับทันทีสองต่อ คือ ได้ทานมังคุดดี ๆ และยังมีส่วนช่วยสร้างรอยยิ้ม และส่งกำลังใจให้ชาวสวนมังคุดด้วย จึงขอเชิญประชาชนทุกท่านให้ร่วมกันซื้อมังคุดคัดเกรค คุณภาพสดอร่อย ในราคา 4 โล 100 เพื่อช่วยเกษตรกรไทยไปด้วยกัน” ดร.เฉลิมชัย กล่าว
ทั้งนี้ รัฐมนตรีว่าการกระทรวงเกษตรและสหกรณ์ ในฐานะประธานFruit Boardได้สั่งการล่วงหน้าให้ทุกส่วนราชการในสังกัดกระทรวงเกษตรฯ เช่น กรมชลประทาน กรมส่งเสริมการเกษตรกรมประมงและกรมส่งเสริมสหกรณ์ ช่วยกันซื้อมังคุด จนทำให้สามารถช่วยระบายมังคุดออกจากแหล่งผลิตหลายร้อยตัน นอกจากนี้ ยังขอให้ภาครัฐภาคเอกชนช่วยกันซื้อมังคุดให้มากที่สุด เพื่อเป็นการช่วยเหลือเกษตรกรอีกทางหนึ่งด้วย
วันจันทร์ที่ 6 กันยายน 2564
รมว. วธ. บันทึกเทปวีดิทัศน์กล่าวเปิดการประชุมคณะกรรมการอาเซียนว่าด้วยวัฒนธรรมและสารสนเทศ ครั้งที่ ๕๖
บันทึกเทปวีดิทัศน์กล่าวเปิดการประชุมคณะกรรมการอาเซียนว่าด้วยวัฒนธรรมและสารสนเทศ ครั้งที่ ๕๖ ผ่านระบบออนไลน์โปรแกรม ZOOM
วันที่ ๖ กันยายน ๒๕๖๔ เวลา ๑๑.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปวีดิทัศน์กล่าวเปิดการประชุมคณะกรรมการอาเซียนว่าด้วยวัฒนธรรมและสารสนเทศ ครั้งที่ ๕๖ ผ่านระบบออนไลน์โปรแกรม ZOOM วันที่ ๘ กันยายน ๒๕๖๔ โดยมี นางสาวอุรุษยา อินทรสุขศรี ผู้อำนวยการกองการต่างประเทศ กระทรวงวัฒนธรรม เข้าร่วม ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอาทิตย์ที่ 28 สิงหาคม 2565
รมว.เฮ้ง ส่ง‘รองปลัด’เปิดงานรวมพลคน จป.สร้างวัฒนธรรมความปลอดภัยในการทำงาน
...
วันที่ 27 สิงหาคม 2565 นายสุชาติ ชมกลิ่น รัฐมนตรีว่ากระทรวงแรงงาน มอบหมายให้ นายวรรณรัตน์ ศรีสุขใส รองปลัดกระทรวงแรงงานและโฆษกกระทรวงแรงงาน เป็นประธานในพิธีเปิดงาน “รวมพลคน จป. ครั้งที่ 17”โดยมี คุณสุรศักดิ์ ซ่อนกลิ่น นายกสมาคมความปลอดภัยในการทำงาน จังหวัดระยอง คุณปิยะวัฒน์ จิระสกุลการุญ กรรมการผู้จัดการ บริษัท อนุสรณ์เบสเซฟ จำกัด พร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดระยอง ร่วมต้อนรับ ณ ตลาดหยกมณีฟู้ดสาขา 2 ตำเนินพระ อำเภอเมืองระยอง จังหวัดระยอง
นายวรรณรัตน์ กล่าวว่า ท่านสุชาติ ชมกลิ่น รัฐมนตรีว่าการกระทรวงแรงงาน ได้ให้ความสำคัญกับการเสริมสร้างสังคมไทยให้เป็นวัฒนธรรมเชิงป้องกัน สู่ความปลอดภัย อาชีวอนามัย และความผาสุกที่ยั่งยืน โดยการขับเคลื่อนค่านิยม 3 ประการ ในการสร้างวัฒนธรรมไทยเชิงป้องกัน คือ การมีสติรู้ตัว วินัยถูกต้อง เอื้ออาทรใส่ใจ เพื่อให้สอดคล้องตามนโยบายรัฐบาล ในวันนี้จึงมอบหมายให้ผมมาเปิดงาน “รวมพลคน จป. ครั้งที่ 17 ที่จังหวัดระยอง ซึ่งเจ้าหน้าที่ความปลอดภัยในการทำงานเริ่มต้นในยุคแรก ตั้งแต่ ปี พ.ศ.2528 ตามประกาศกระทรวงมหาดไทย เรื่อง ความปลอดภัยในการทำงานของลูกจ้าง ลงวันที่ 6 พฤษภาคม 2528 จากนั้น ก็พัฒนาเรื่อยมา จากประกาศกระทรวงแรงงานและสวัสดิการสังคม เรื่อง ความปลอดภัยในการทำงานของลูกจ้าง ลงวันที่ 31 มีนาคม พ.ศ. 2540 กฎกระทรวงกำหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทำงาน พ.ศ. 2549 จนได้มีการตราพระราชบัญญัติ ความปลอดภัย อาชีวอนามัย และสภาพแวดล้อมในการทำงาน พ.ศ. 2554 และในที่สุดก็ได้มีการ ออกกฎกระทรวงการจัดให้มีเจ้าหน้าที่ความปลอดภัยในการทำงาน บุคลากร หน่วยงาน หรือคณะบุคคลเพื่อดำเนินการด้านความปลอดภัยในสถานประกอบกิจการ พ.ศ. 2565 ลงวันที่ 2 มิถุนายน 2565 ซึ่งประกาศราชกิจจานุเบกษา เมื่อวันที่ 17 มิถุนายน 2565 ได้มีผลบังคับใช้ เมื่อวันที่ 16 สิงหาคมที่ผ่านมา ซึ่งได้มีการพัฒนากฎหมายที่เกี่ยวข้องกับเจ้าหน้าที่ความปลอดภัยในการทำงาน เรื่อยมาจนถึงปัจจุบัน ทั้งนี้ เจตนารมณ์ก็เพื่อเป็นกลไกสำคัญในการกำกับ ดูแล และบริหารจัดการด้านความปลอดภัยในสถานประกอบกิจการ อันจะทำให้การดำเนินการด้านความปลอดภัยในสถานประกอบกิจการมีประสิทธิภาพมากขึ้น ซึ่งเจ้าหน้าที่ความปลอดภัยในการทำงานถือเป็นกลไกที่มีความสำคัญอย่างยิ่ง ในการขับเคลื่อนให้พี่น้องผู้ใช้แรงงาน นายจ้าง และชุมชน มีสภาพแวดล้อมในการทำงานที่ดีอย่างเป็นระบบ
นายวรรณรัตน์ กล่าวต่อว่า กระทรวงแรงงานขอชื่นชมสมาคมความปลอดภัยในการทำงาน จังหวัดระยอง สมาชิก และเครือข่ายความปลอดภัย ที่ให้ความสำคัญกับงานด้านความปลอดภัยในการทำงาน ถือเป็นโอกาสที่ดีในการแลกเปลี่ยน พัฒนาเครือข่ายให้เข้มแข็งยิ่งขึ้น เพราะเครือข่ายที่เข้มแข็งจะนำไปสู่การพัฒนา สามารถป้องกันและลดอุบัติเหตุจากการทำงานได้อย่างยั่งยืน ให้ความร่วมมือร่วมแรงกัน ขับเคลื่อนนโยบาย Safety & Healthy Thailand ร่วมกับกระทรวงแรงงานตามแนวทางประชารัฐ เพื่อให้เกิดความปลอดภัยในการทํางาน และพัฒนาจนเป็นวัฒนธรรมความปลอดภัยในการทํางานขึ้นในสังคมไทย เพื่อให้คนไทยมีความมั่นคงและปลอดภัยอย่างแท้จริง
วันศุกร์ที่ 11 กุมภาพันธ์ 2565
การท่าเรือแห่งประเทศไทย แจงผลการดำเนินงานไตรมาสแรก
ปีงบประมาณ 2565
นายเกรียงไกร ไชยศิริวงศ์สุข ผู้อำนวยการการท่าเรือแห่งประเทศไทย เปิดเผยถึงผลการดำเนินงานให้บริการเรือ สินค้า และตู้สินค้าผ่านท่าเรือกรุงเทพ (ทกท.) ท่าเรือแหลมฉบัง (ทลฉ.) ท่าเรือพาณิชย์เชียงแสน (ทชส.) ท่าเรือเชียงของ (ทชข.) และท่าเรือระนอง (ทรน.) ไตรมาสแรก ประจำปีงบประมาณ 2565 (ตุลาคม 2564 – ธันวาคม 2564) โดยเปรียบเทียบกับช่วงเดียวกันของปีก่อน สรุปดังนี้
ทกท. เรือเทียบท่า 1,092 เที่ยว เพิ่มขึ้น 15.19% สินค้าผ่านท่า 4.521 ล้านตัน ลดลง 13.97% ตู้สินค้าผ่านท่า 0.309 ล้าน ที.อี.ยู. ลดลง 14.90%
ทลฉ. เรือเทียบท่า 2,629 เที่ยว เพิ่มขึ้น 12.25% สินค้าผ่านท่า 10.084 ล้านตัน เพิ่มขึ้น 11.31% ตู้สินค้าผ่านท่า 2.134 ล้าน ที.อี.ยู. เพิ่มขึ้น 9.65%
ทชส. เรือเทียบท่า 431 เที่ยว ลดลง 19.59% สินค้าผ่านท่า 21,432 ตัน เพิ่มขึ้น 2.39% ตู้สินค้าผ่านท่า 872 ตู้ ลดลง 26.38%
ทชข. ไม่มีเรือเทียบท่าและไม่มีสินค้าผ่านท่า เนื่องจากการปิดท่าเรือกวนเหล่ย สาธารณรัฐประชาชนจีน ทำให้ปริมาณสินค้าจากสาธารณรัฐประชาชนจีนผ่านแม่น้ำโขงลดลงอย่างมาก
ทรน. เรือเทียบท่า 59 เที่ยว เพิ่มขึ้น 68.57% สินค้าผ่านท่า 32,974 ตัน เพิ่มขึ้น 127.64% ตู้สินค้า ผ่านท่า 1,010 ตู้ เพิ่มขึ้น 135.98%
ผลการดำเนินงานของการท่าเรือแห่งประเทศไทย (กทท.) ในรอบ 3 เดือน (ตุลาคม 2564 - ธันวาคม 2564) มีเรือเทียบท่าที่ ทกท. และ ทลฉ. รวม 3,721 เที่ยว เพิ่มขึ้น 13.10% สินค้าผ่านท่า 14.605 ล้านตัน เพิ่มขึ้น 2.02% และตู้สินค้าผ่านท่า 2.444 ล้าน ที.อี.ยู. เพิ่มขึ้น 5.78% คิดเป็นรายได้สุทธิ 3,857 ล้านบาท เพิ่มขึ้น 2.75% เมื่อเทียบกับปีก่อนหน้า
ทั้งนี้ คาดการณ์ว่าแนวโน้มเศรษฐกิจไทยในปี 2565 ยังคงส่งสัญญาณที่ดี โดยจะขยายตัวเฉลี่ย 4% ต่อปี ขณะที่การส่งออกสินค้าคาดว่าจะขยายตัวเฉลี่ยที่ 4% ต่อปี ตามอุปสงค์โลกที่ฟื้นตัวอย่างต่อเนื่อง สะท้อนการเติบโตของตู้สินค้าส่งออกที่สูงขึ้น โดยมีปัจจัยสนับสนุนที่สำคัญจากมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) จากทุกประเทศทั่วโลก รวมทั้งมีการจ้างงานที่ดีขึ้น และการผ่อนคลายมาตรการล็อกดาวน์ในสหภาพยุโรป ส่งผลให้ภาคการบริการฟื้นตัว ผลักดันให้เศรษฐกิจยุโรปเติบโตเร็วขึ้น อีกทั้งภาคการผลิตทั่วโลกยังคงขยายตัวดีอย่างต่อเนื่อง
วันพุธที่ 24 พฤศจิกายน 2564
“อนุทิน” ห่วงร้านอาหารนั่งดื่มสุราได้เป็นจุดแพร่เชื้อโควิด กำชับจังหวัดตรวจเข้มตามมาตรการที่กำหนด
รองนายกรัฐมนตรีและรัฐมนตรีว่าการกระทรวงสาธารณสุข ห่วงร้านอาหารดื่มเหล้าได้เริ่มพบการติดเชื้อโควิด เน้นย้ำคณะกรรมการโรคติดต่อจังหวัดตรวจมาตรการก่อนเปิดร้าน ฉีดวัคซีนให้ครบถ้วน ผ่านมาตรฐาน COVID Free Setting
รองนายกรัฐมนตรีและรัฐมนตรีว่าการกระทรวงสาธารณสุข ห่วงร้านอาหารดื่มเหล้าได้เริ่มพบการติดเชื้อโควิดเน้นย้ำคณะกรรมการโรคติดต่อจังหวัดตรวจมาตรการก่อนเปิดร้าน ฉีดวัคซีนให้ครบถ้วน ผ่านมาตรฐานCOVID Free Setting ส่วนผู้ที่รอวัคซีนทางเลือก แนะนำให้มาฉีดวัคซีนของรัฐก่อนได้ เนื่องจากขณะนี้มีวัคซีน mRNA ให้บริการเช่นเดียวกัน
วันนี้ (24 พฤศจิกายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงกรณีเริ่มพบผู้ติดเชื้อในร้านอาหารที่นั่งดื่มแอลกอฮอล์ ว่า ร้านจะต้องปฏิบัติตามมาตรการCOVID Free Setting อย่างเคร่งครัด คณะกรรมการโรคติดต่อจังหวัด คณะกรรมการโรคติดต่อกรุงเทพมหานคร ต้องตรวจตราร้านอาหารที่จะเปิดให้บริการ พนักงาน พ่อครัว ผู้ให้บริการ ต้องรับวัคซีนโควิด 19 รวมถึงผ่านมาตรฐาน SHA และ SHA Plus นอกจากนี้ ลูกค้าควรต้องฉีดวัคซีนด้วย หากเดินหน้าด้วยมาตรการเหล่านี้ก็จะขยายเปิดกิจการอื่นๆ ได้มากขึ้น
ส่วนการฉีดวัคซีนโควิด 19 ให้ครบ 100 ล้านโดส ขณะนี้เหลือกลุ่มที่ยังไม่ได้รับวัคซีนเข็มแรกไม่ถึง 10 ล้านคน ซึ่งกลุ่มหนึ่งอาจจะเข้าไม่ถึงจริง ๆ จากสภาพแวดล้อมเป็นอุปสรรค กระทรวงสาธารณสุขได้จัดหน่วยเคลื่อนที่เพื่อฉีดวัคซีนเชิงรุก ส่วนกลุ่มที่รอวัคซีนที่สั่งจองซื้อไว้ แนะนำว่าหากยังไม่ได้รับวัคซีนทางเลือกให้มาฉีดวัคซีนของรัฐก่อนได้ เนื่องจากขณะนี้มีทั้งไฟเซอร์และโมเดอร์นาที่ได้รับการบริจาค ซึ่งเป็นวัคซีนชนิดmRNA เหมือนกัน แต่การจะฉีดวัคซีนใดขึ้นกับดุลยพินิจของแพทย์ในแต่ละสถานการณ์ ส่วนวัคซีนที่จองไว้อาจแสดงความจำนงบริจาคให้โรงพยาบาลนำไปฉีดต่อได้ ถือเป็นการถ้อยทีถ้อยอาศัย
****************************** 24 พฤศจิกายน 2564
วันพุธที่ 16 กุมภาพันธ์ 2565
รัฐมนตรีว่าการกระทรวงยุติธรรม เรียกประชุมด่วน ผอ.ป.ป.ส.ภาค ให้นโยบาย 4 ข้อ
รัฐมนตรีว่าการกระทรวงยุติธรรม เรียกประชุมด่วน ผอ.ป.ป.ส.ภาค ให้นโยบาย 4 ข้อ ทำงานให้หนักขึ้น เร่งขยายผลยึดทรัพย์เครือข่าย ทำให้เร็ว-ละเอียด มัดตัวอย่าให้หลุดรอด ต้องทำงานเป็นทีมประสานงานร่วมทหาร ตำรวจ ฝ่ายปกครอง สรรพากร สอดคล้องไปทิศทางเดียวกัน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้เรียกประชุมด่วนร่วมกับผู้อำนวยการสำนักงานป้องกันและปราบปรามยาเสพติดภาค 1-9 และ ป.ป.ส.กทม. เพื่อมอบนโยบายในการทำงาน เพิ่มประสิทธิภาพในการบังคับใช้กฎหมายตาม ประมวลกฎหมายยาเสพติดฉบับใหม่ โดยมุ่งที่ผลลัพธ์สุดท้าย คือ การยึดทรัพย์ให้เป็นไปตามเป้าหมายตามได้แจ้งแก่สาธารณชน โดยขอให้เร่งรัดและกำชับการปฏิบัติ โดยเฉพาะการขยายผลเพื่อยึดทรัพย์และทำลายเครือข่ายผู้มีอิทธิพลเบื้องหลังของขบวนการยาเสพติด เนื่องจากพิจารณาตัวชี้วัดที่ได้ตั้งไว้ แต่ละสำนักงานภาคยังทำตัวเลขได้ไม่สูงนักและยังไม่สอดคล้องกับระยะเวลาและเป้าหมาย ตนจึงกำชับขอให้ดำเนินการ ตนได้ให้นโยบายไว้ 4 ข้อ คือ 1. กรณีตำรวจ หรือทหาร หรือฝ่ายปกครองได้ดำเนินการจับกุมให้รีบเข้าไปดำเนินการขยายผลและสืบสวนและยึดทรัพย์ทันที โดยให้ประสานงานทันทีเมื่อมีการจับกุมไม่ต้องรอให้ฝ่ายจับกุมแจ้งเป็นหนังสือ มาถึงส่วนกลาง ในแต่ละเคสต้องมีเจ้าหน้าที่ ป.ป.ส. เข้าประกบทำงานไปพร้อมกับชุดจับกุม
นายสมศักดิ์ กล่าวอีกว่า 2. การดำเนินการสืบสวนต่อทรัพย์สินที่เกี่ยวข้องกับการกระทำความผิดยาเสพติดต้องดำเนินการให้รวดเร็วและละเอียดรอบคอบเพื่อให้มีข้อมูลและรายละเอียดเพื่อนำเสนอคณะกรรมการกลั่นกรองระดับภาคและคณะกรรมการตรวจสอบทรัพย์สินชุดใหญ่เพื่อให้ทรัพย์สินไม่รั่วไหลและหลุดรอดไป ควรทำการสืบสวนและสอบปากคำด้วยความละเอียดรอบคอบและครบประเด็น 3. ตัวชี้วัดที่ได้กำหนด 3 กรณี คือ ความผิดสมคบ มาตรการความผิดฟอกเงิน และความผิดตามประมวลรัษฏากร ขอให้ประสานอย่างใกล้ชิดกับกรมสรรพากรในพื้นที่ และ 4. ต้องทำงานให้หนัก โดยเฉพาะประเด็นการสร้างความรับรู้ตามประมวลกฎหมายใหม่ กฎหมายลูกและระเบียบที่ทยอยออกมา ทั้งในภาคประชาชนและการสื่อสารกับเจ้าหน้าที่ผู้บังคับใช้กฎหมายในพื้นที่ เช่น การขออนุมัติสมคบที่จะให้เข้ามาขอที่ส่วนกลางทั้งหมดเพื่อให้เป็นมาตรฐานเดียวกันก่อนกระจายอำนาจกลับไปยังภูมิภาค
"การเรียกประชุมด่วนในครั้งนี้ เพราะตัวเลขของการยึดทรัพย์ในช่วงที่ผ่านมาได้เพียง 1,370 ล้านบาท ถือว่ายังไม่เข้าเป้าสำหรับผมในฐานะผู้บริหาร ดังนั้นเราต้องเร่งดำเนินการตามที่รับปากกับประชาชนไว้ ที่เราตั้งเป้าอยู่ที่ 10,000 ล้านบาท ซึ่งการที่เราเป็นเจ้าหน้าที่ ป.ป.ส. เราจะต้องทำงานเป็นทีมเวิร์คร่วมกับหน่วยงานต่างๆ ทั้ง ทหาร ตำรวจ ฝ่ายปกครองและสรรพากร ทุกคนต้องร่วมแรงร่วมใจกัน เพราะเป็นประโยชน์ต่อประเทศชาติ ผมอยากเห็นสถานการณ์ยาเสพติดในประเทศดีขึ้น ขอให้เราร่วมมือบูรณาการกันทุกส่วน ผมเชื่อว่าเมื่อสิ้นสุด 4 ไตรมาสเราจะทำได้ตามเป้าหมายอย่างแน่นอน" นายสมศักดิ์ กล่าว
วันพฤหัสบดีที่ 7 กรกฎาคม 2565
ข่าวสารการลงพื้นที่ตรวจราชการ จังหวัดกำแพงเพชร
วันที่ 7 กรกฎาคม 2565
นายกฯ ตรวจเยี่ยมการผลิตข้าวมาตรฐานปลอดภัยของกลุ่มผู้ปลูกข้าว GAP “ขาณุวรลักษบุรี โมเดล” ตัวอย่างแก้ปัญหาข้าวตามนโยบายรัฐบาล สร้างความยั่งยืนให้พี่น้องเกษตรกรไทย
นายกฯ ตรวจเยี่ยมการบริหารจัดการน้ำ โครงการก่อสร้างฝ่ายชั่วคราวกั้นแม่น้ำปิง (โครงการหนองขวัญ) คาดเมื่อแล้วเสร็จ ประชาชนกำแพงเพชร-นครสวรรค์ ได้รับประโยชน์กว่า 100,000 ไร่ ช่วยสร้างรายได้ ลดการย้ายถิ่นฐานในพื้นที่
นายกฯ ติดตามความก้าวหน้าการดำเนินงาน ศจพ. ระดับพื้นที่ มอบบ้านผู้ยากไร้ อ.คลองขลุง กำแพงเพชร ย้ำรัฐบาลมุ่งลดความเหลื่อมล้ำ แก้ปัญหาความยากจนในทุกมิติอย่างยั่งยืน ให้ประชาชนมีคุณภาพชีวิตความเป็นอยู่ที่ดีขึ้น
นายกฯ ตรวจเยี่ยมการบริหารงานกล้วยไข่แปลงใหญ่ ต.ท่าพุทรา จ.กำแพงเพชร ส่งเสริมเกษตรแปลงใหญ่ เพิ่มขีดความสามารถในการแข่งขันและการพัฒนาภาคการเกษตรอย่างยั่งยืนตามนโยบายรัฐบาล
วันจันทร์ที่ 22 พฤศจิกายน 2564
ขอเชิญชวนผู้ประกอบการติดตามข้อมูลข่าวสารแลกเปลี่ยนเรียนรู้ การป้องกันและควบคุมการแพร่ระบาดของโรคติดเชื้อโควิด-19 ในสถานประกอบกิจการและโรงงานอุตสาหกรรม
รับชมสื่อวีดิโอแลกเปลี่ยนเรียนรู้การประสานงานเพื่อรับการ Coaching & Training การลงทะเบียนเพื่อเข้าร่วมการทำ Bubble & Seal
ขอเชิญชวนผู้ประกอบการติดตามข้อมูลข่าวสารแลกเปลี่ยนเรียนรู้ การป้องกันและควบคุมการแพร่ระบาดของโรคติดเชื้อโควิด-19 ในสถานประกอบกิจการและโรงงานอุตสาหกรรม
ท่านสามารถ...
- รับชมสื่อวีดิโอแลกเปลี่ยนเรียนรู้
- ประสานงานเพื่อรับการ Coaching & Training
- ลงทะเบียนเพื่อเข้าร่วมการทำ Bubble & Seal
ได้ที่ https://i-safefactory.industry.go.th/
วันศุกร์ที่ 16 กรกฎาคม 2564
ปลัดกระทรวงยุติธรรม ประชุมคณะกรรมการป้องกันและปราบปรามการฟอกเงิน  ครั้งที่ 5/2564 ผ่านระบบการประชุมทางไกล (Video Conference)
ปลัดกระทรวงยุติธรรม ประชุมคณะกรรมการป้องกันและปราบปรามการฟอกเงิน  ครั้งที่ 5/2564 ผ่านระบบการประชุมทางไกล (Video Conference)
ในวันศุกร์ที่ 16 กรกฎาคม 2564 เวลา 10.00 น. ณ กระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมประชุม คณะกรรมการป้องกันและปราบปรามการฟอกเงิน ครั้งที่ 5/2564 ผ่านระบบการประชุมทางไกล (Video Conference) โดยมีคณะกรรมการฯ และผู้ที่เกี่ยวข้องเข้าร่วมฯ เพื่อรับทราบการรายงานผลการปฏิบัติงานตามกฎหมายและเรื่องที่สำคัญต่อคณะกรรมการ ปปง. ได้แก่ 1) การรายงานกรณีการสั่งการยึดหรืออายัดทรัพย์สินที่เกี่ยวกับการกระทำความผิด ตามพระราชบัญญัติป้องกันและปราบปรามการฟอกเงิน พ.ศ. 2542 2) การรายงานกรณีสั่งเพิกถอน การยึดหรืออายัดทรัพย์สิน ตามพระราชบัญญัติป้องกันและปราบปรามการฟอกเงิน พ.ศ. 2542 3) การรายงานการบริหารทรัพย์สิน ตามระเบียบคณะกรรมการ ปปง. ว่าด้วยการเก็บรักษาและการจัดการทรัพย์สินที่ถูกยึดหรืออายัด พ.ศ. 2543 4) ผลการดำเนินการตามพระราชบัญญัติป้องกันและปราบปรามการสนับสนุนทางการเงิน แก่การก่อการร้ายและการแพร่ขยายอาวุธที่มีอานุภาพทำลายล้างสูง พ.ศ. 2559 5) การดำเนินการตามมาตรา 7 วรรคสอง แห่งพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง พ.ศ. 2559 นอกจากนี้ที่ประชุมได้พิจารณาร่าง พระราชบัญญัติป้องกันและปราบปรามการฟอกเงิน (ฉบับที่ ...) พ.ศ. ....
วันเสาร์ที่ 14 สิงหาคม 2564
State enterprise investment for first half of 2021 is on target
State enterprise investment for first half of 2021 is on target
August 12, 2021, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-chawasreported on the investment of state enterprises, which has been the key engine of growth, especiallyduring this time when the private sector investment has slowed down due to the COVID-19 situation. Deputy Prime Minister and Minister of EnergySupattanapong Punmeechaowreported that during the first 6 months of 2021, Energy investmenthasgenerated over 100 billion Bahtthroughvarious energy infrastructure projects,undertaken byPTT Public Company Limited,Electricity Generating Authority of Thailand, and their affiliates. Theseprojects includethe newliquified natural gas (LNG) terminalin Rayong province, thefifthtransmissionpipelineproject, andpower transmission expansion project, among others.Investment in energy businesses for the year 2021 is targeted at 200 billion Baht.
For all the43 state-owned enterprises,the State Enterprise Policy Office (STI)has reportedthatoveralldisbursement ofFY2021accumulatedinvestmentbudget(as of June 2021)has been made either as planned or more than what has been planned, with the total disbursement of 191 billion Baht (101% of theaccumulated disbursement plan). Mega projects,of which the disbursementwasmademore than what has been planned,areThailand-Chinahigh-speed rail project Phase 1 (Bangkok-Nakhon Ratchasima section), the Red Line project(Bang Sue-Rangsit section),the High-Speed Rail Linked 3 Airport Project, and the Orange Line (Cultural Center-Minburi section).
According to the Deputy Government Spokesperson, the Prime Minister has placed much importance onstate enterprise investment, and orderedall concerned agencies towork closely with the state enterprisesin a bid for all projects to achieve the set goal,and for the national economy to recover.
วันอังคารที่ 12 เมษายน 2565
นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่สถานีขนส่งเอกมัย - จุดจอดรถตู้บางนา
ตรวจการเตรียมความพร้อมอำนวยความสะดวกประชาชนเดินทางในช่วงเทศกาลสงกรานต์
วันนี้ (12 เมษายน 2565) นายสรพงศ์ ไพฑูรย์พงษ์ รองปลัดกระทรวงคมนาคม ประธานกรรมการบริษัท ขนส่ง จำกัด กระทรวงคมนาคม ตรวจเยี่ยมการอำนวยความสะดวกและการให้บริการในช่วงเทศกาลสงกรานต์ที่สถานีขนส่งผู้โดยสารกรุงเทพ (เอกมัย) และจุดจอดรถโดยสารขนาดเล็ก (บางนา) โดยมี นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด พร้อมด้วยผู้บริหารบริษัท ขนส่ง จำกัด(บขส.) เจ้าหน้าที่สำนักงานเขตคลองเตย และกรมการขนส่งทางบก ให้การต้อนรับ
นายสรพงศ์ ไพฑูรย์พงษ์ รองปลัดกระทรวงคมนาคม กล่าวว่า จากการลงพื้นที่สถานีขนส่งฯ เอกมัย พบว่ามีผู้โดยสารเดินทางค่อนข้างมาก ส่วนใหญ่เป็นการเดินทางในเส้นทางสายสั้น ระยะทางไม่เกิน 300 กิโลเมตร เช่น เส้นทางกรุงเทพ - ระยอง กรุงเทพ - ชลบุรี และกรุงเทพ - ตราด จึงได้มีการกำชับให้เจ้าหน้าที่ ช่วยอำนวยความสะดวกให้แก่ผู้โดยสาร และตรวจสอบความพร้อมของรถโดยสารและคนขับ ตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กำชับให้ดูแลเรื่องมาตรการความปลอดภัย ซึ่งทางกรมการขนส่งทางบก (ขบ.) ได้มีการตั้งจุดตรวจรถโดยสารสาธารณะ (Checking Point) ในสถานีขนส่งฯ และมีการตรวจหาแอลกอฮอล์ เพื่อลดความเสี่ยงการเกิดอุบัติเหตุทางถนนที่เกิดจากความไม่พร้อมของรถโดยสารสาธารณะด้วย
นอกจากนี้ ในส่วนมาตรการป้องกันและควบคุมการแพร่ระบาดของโรคติดเชื้อไวรัส COVID-19 พบว่า ที่สถานีขนส่งฯ เอกมัย มีการดำเนินการตามมาตรการ COVID Free Setting สำหรับบริการขนส่งสาธารณะ อาทิ มีการตรวจวัดอุณหภูมิ มีการเช็ดทำความสะอาดในจุดที่สัมผัสบ่อย (เคาน์เตอร์จำหน่ายตั๋ว ห้องน้ำ) มีการเว้นระยะห่างในสถานีขนส่ง และจัดให้มีการระบายอากาศที่ดีและเพียงพอ เป็นต้น นอกจากนี้ พนักงานประจำรถ บขส. มีการตรวจหาเชื้อไวรัส COVID-19 แบบ Antigen Test Kit หรือ ATK ทุก 3 วัน รวมทั้งมีการขอความร่วมมือ ผู้โดยสาร สวมหน้ากากอนามัยหรือหน้ากากผ้าขณะใช้บริการที่สถานีขนส่งและบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสารด้วย
วันพฤหัสบดีที่ 30 มิถุนายน 2565
รมว.พม. ชูความเสมอภาคด้านที่อยู่อาศัยให้ประชาชนเข้าถึง ด้วยปรัชญาเศรษฐกิจพอเพียงในการประชุมโต๊ะกลมระดับรัฐมนตรี  ในการประชุม WUF ครั้งที่ 11 ณ สาธารณรัฐโปแลนด์
รมว.พม. ชูความเสมอภาคด้านที่อยู่อาศัยให้ประชาชนเข้าถึง ด้วยการประยุกต์ใช้ปรัชญาเศรษฐกิจพอเพียง ในการประชุมโต๊ะกลมระดับรัฐมนตรี (Ministerial Roundtable) ในการประชุม WUF ครั้งที่ 11 ณ สาธารณรัฐโปแลนด์
วันที่ 28 มิถุนายน 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นายทวีพงษ์ วิชัยดิษฐ ผู้ว่าการการเคหะแห่งชาติ ผู้แทนสถาบันพัฒนาองค์กรชุมชน (องค์การมหาชน) และผู้แทนคณะจากประเทศไทย เข้าร่วมประชุมโต๊ะกลมระดับรัฐมนตรี (Ministerial Roundtable) ร่วมกับผู้แทนจากนานาประเทศ ในการประชุม World Urban Forum ครั้งที่ 11 (WUF 11) ณ เมืองคาโตวิทเซ (Katowice) สาธารณรัฐโปแลนด์
นายจุติกล่าวว่า ความยากจนและวิกฤตการณ์ระดับโลกที่เกิดขึ้นในปัจจุบัน ส่งผลต่อความเท่าเทียมด้านที่อยู่อาศัย ซึ่งโลกได้เผชิญกับเหตุการณ์และการเปลี่ยนแปลงมากมาย รวมถึงภัยพิบัติจากธรรมชาติ และภัยพิบัติที่มนุษย์สร้างขึ้น จึงจำเป็นต้องบูรณาการร่วมกันเพื่อรับมือกับวิกฤตการณ์ดังกล่าว โดยเฉพาะด้านที่อยู่อาศัย ที่ถือเป็นจุดเริ่มต้นของการสร้างครอบครัวและสังคมที่ดี
นายจุติกล่าวต่อไปว่า รัฐบาลไทยยึดมั่นในหลักธรรมมาธิบาล ความเสมอภาค ความเป็นกลางในการสร้างที่อยู่อาศัยให้ประชาชนสามารถเข้าถึงได้ ด้วยการนำปรัชญาเศรษฐกิจพอเพียงมาประยุกต์ใช้ โดยบูรณาการกับทุกภาคส่วนที่เกี่ยวข้อง ซึ่งประเทศไทยพร้อมดำเนินการสนับสนุนและขับเคลื่อนวาระใหม่แห่งการพัฒนาเมือง (New Urban Agenda: NUA) ไปสู่การปฏิบัติจริง เพื่อสร้างความเป็นอยู่ที่ดีให้กับประชาชนชาวไทยอย่างยั่งยืน
วันอาทิตย์ที่ 7 พฤศจิกายน 2564
นายกฯ เตรียมเปิด มหกรรมวิทยาศาสตร์และเทคโนโลยี ปี 64 ครั้งแรกของเอเชียตะวันออกเฉียงใต้ จัดงานจุดประกายเศรษฐกิจ BCG ในรูปแบบไฮบริดอีเว้นท์ ทั้งเข้าชมงานในฮอลล์และแบบออนไลน์
นายกฯ เตรียมเปิด มหกรรมวิทยาศาสตร์และเทคโนโลยี ปี 64 ครั้งแรกของเอเชียตะวันออกเฉียงใต้ จัดงานจุดประกายเศรษฐกิจ BCG ในรูปแบบไฮบริดอีเว้นท์ ทั้งเข้าชมงานในฮอลล์และแบบออนไลน์
เมื่อวันที่ 7 พ.ย.น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลขอเชิญประชาชน นักเรียน นักศึกษา ชม “มหกรรมวิทยาศาสตร์และเทคโนโลยีแห่งชาติ” ประจำปี 2564 กิจกรรมทางวิทยาศาสตร์และเทคโนโลยีที่ยิ่งใหญ่ที่สุดแห่งปี จัดระหว่างวันที่ 9 - 19 พ.ย.นี้ ที่อิมแพ็ค เมืองทองธานี เพื่อเผยแพร่ผลงานวิจัยและพัฒนา ความก้าวหน้าทางวิทยาศาสตร์และเทคโนโลยีในประเทศและนานาชาติ โดยเฉพาะผลงานวิจัยจากมหาวิทยาลัยและสถาบันวิจัยของประเทศ เพื่อส่งเสริมความรู้ ความเข้าใจด้านวิทยาศาสตร์และเทคโนโลยี รวมถึงอาชีพด้านวิทยาศาสตร์ แก่เยาวชนและประชาชนทั่วไป พร้อมกระตุ้นความสนใจและสร้างแรงบันดาลใจให้เกิดการนําไปใช้เป็นแนวทางในการพัฒนาอุตสาหกรรมเพื่อขับเคลื่อนประเทศ พัฒนาคุณภาพชีวิต เพิ่มมูลค่าผลผลิตและพัฒนาเศรษฐกิจของประเทศ
มหกรรมวิทยาศาสตร์และเทคโนโลยีแห่งชาติ” ประจำปี 2564 จัดขึ้นภายใต้แนวคิด “ศิลปะ วิทยาศาสตร์ และเศรษฐกิจสร้างสรรค์ (Art - Science - Innovation and Creative Economy)” โดยจัดขึ้นในรูปแบบไฮบริดอีเว้นท์ เพื่อให้สอดคล้องกับมาตรการป้องกันการแพร่ะระบาดของโรคโควิด-19
โดยผสมผสานระหว่างการเข้าชมงานในฮอลล์ หรือเลือกรับชมจากที่บ้านก็ได้ มีไฮไลท์ของงาน คือการจัดแสดงงานที่ตอบโจทย์การพัฒนาเศรษฐกิจแบบองค์รวม “BCG Model : Bio - Circular - Green Economy” และเป็นครั้งแรกของการจัดกิจกรรมทางวิทยาศาสตร์ในภูมิภาคเอเชียตะวันออกเฉียงใต้ (1st BCG Science Fair in SEA) ที่จุดประกายความคิด สู่การขับเคลื่อนเศรษฐกิจ BCG
นอกจากนี้ ยังมี 9 นิทรรศการหลักของงาน ได้แก่ 1)นิทรรศการเทิดพระเกียรติ (Royal Pavilion) 2)นิทรรศการหมื่นจินตนาการ ล้านความรู้ (Science Fiction Fun & Knowledge) 3)นิทรรศการโครงร่างสร้างเรื่อง (Skeleton) 4)นิทรรศการหนึ่งเรียบง่าย หลายคุณอนันต์ (Simple Machine) 5)นิทรรศการดินแดนผักและผลไม้ (Fruit and Veggie Land) 6)นิทรรศการโลกดิจิทัลไร้พรมแดนกับเทคโนโลยี 5G (Experience the Limitless Life with 5G) 7)นิทรรศการภารกิจข้ามดวงดาว (Space Odyssey) 8)นิทรรศการ Maker Space : สู่นวัตกรรมเพื่ออนาคต (Maker Space: Make the Future) และ 9) นิทรรศการภาพถ่ายนานาชาติ “จากท้องนทีสู่ห้วงสมุทร: สายน้ำกับสายสัมพันธ์ของชีวิต” (International Photo Exhibition on “River and Ocean: Connecting Water to Life”)
น.ส.ไตรศุลี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม จะมาเป็นประธานในพิธีเปิดวันที่ 10 พ.ย.นี้ พร้อมมอบรางวัล PM Award ให้แก่ครูอาจารย์และนักเรียนที่มีผลงานด้านวิทยาศาสตร์ดีเด่น เพื่อเป็นการเชิดชูและให้กำลังใจบุคลากรด้านวิทยาศาสตร์ของไทย ประชาชนสามารถเข้าชมงานได้ฟรี ตั้งแต่วันที่ 9 – 19 พ.ย. 2564 ลงทะเบียนจองสิทธิ์เข้าชมงานล่วงหน้า ได้ที่ www.thailandnstfair .com หรือรับชมผ่านช่องทางออไลน์ได้ที่ www.facebook.com/nstfairTH
วันพุธที่ 15 กันยายน 2564
ประกาศ ขสมก. ประจำวันที่ 14 กันยายน 2564​ พบพนักงานติดเชื้อไวรัส COVID-19 จำนวน​ 4 ราย
ประกาศ ขสมก. ประจำวันที่ 14 กันยายน 2564​ พบพนักงานติดเชื้อไวรัส COVID-19 จำนวน​ 4 ราย
1) พนักงานขับรถโดยสารปรับอากาศ สาย 505 เพศชาย อายุ 39 ปี
2) พนักงานเก็บค่าโดยสารรถปรับอากาศ สาย 517 เพศหญิง อายุ 34 ปี
3) พนักงานขับรถโดยสารปรับอากาศ Shuttle bus เส้นทางท่าเรือบางโพ - สถานีกลางบางซื่อ เพศหญิง อายุ 34 ปี
4) พนักงานเก็บค่าโดยสารรถธรรมดา สาย 23 เพศชาย อายุ 25 ปี
วันพฤหัสบดีที่ 23 มิถุนายน 2565
ชัยวุฒิ ชู PDPA สร้างความเชื่อมั่นแลกเปลี่ยนข้อมูลสนับสนุนภาคการเงินและเศรษฐกิจยุคใหม่
ชัยวุฒิ ชู PDPA สร้างความเชื่อมั่นแลกเปลี่ยนข้อมูลสนับสนุนภาคการเงินและเศรษฐกิจยุคใหม่
ในวันที่23มิ.ย. 2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวเปิดงานและปาฐกถาหัวข้อ“PDPAกับเศรษฐกิจดิจิทัลและสถาบันการเงิน”ร่วมจัดโดยกระทรวงดิจิทัลเพื่อเศรษฐกิจและสังคมสมาคมสถาบันการเงินของรัฐและธนาคารอาคารสงเคราะห์และมีนายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมทำหน้าที่เลขาธิการคณะกรรมการคุ้มครองข้อมูลส่วนบุคคลร่วมบรรยายพิเศษในครั้งนี้ด้วย
โดยนายชัยวุฒิกล่าวว่าผมได้มาเปิดงานการสัมมนาให้ความรู้เรื่องกฎหมายคุ้มครองข้อมูลส่วนบุคคลหรือPDPAซึ่งวันนี้ทางธนาคารสถาบันการเงินภาครัฐ8แห่งก็ได้มารวมกันวัตถุประสงค์เพื่อให้เกิดความรู้ความเข้าใจในการนำกฎหมายPDPAไปใช้โดยเฉพาะในสถาบันการเงินภาครัฐขอเรียนว่าพี่น้องประชาชนไม่ต้องเป็นห่วงธนาคารสถาบันการเงินทุกแห่งมีการเก็บข้อมูลของลูกค้าของประชาชนอยู่แล้วและมีระบบป้องกันไม่ให้รั่วไหลซึ่งต้องมาทำความเข้าใจและอาจต้องมีการปรับปรุงระบบเพิ่มขึ้นตามกฎหมายเช่นการขอความยินยอมในการขอใช้ข้อมูลซึ่งตามกฎหมายการนำข้อมูลลูกค้าหรือประชาชนไปใช้ต้องมีการขอความยินยอมหรือการทำเรื่องของระบบรองรับการขอใช้สิทธิ์ของประชาชนในเรื่องข้อมูลเรื่องไซเบอร์ซีเคียวริตี้เรื่องการป้องกันการถูกโจมตีจากแฮกเกอร์โดยทั่วไปธนาคารไทยสถาบันการเงินของเรามีระบบป้องกันที่แข็งแกร่งอยู่แล้ว
แต่ก็จะมีอีกเรื่องหนึ่งที่จะเกิดขึ้นคือในอดีตจะมีการนำข้อมูลของลูกค้าของประชาชนที่มีบัญชีกับธนาคารหรือบัตรเครดิตหรือบริษัทประกันภัยประกันชีวิตถ้าข้อมูลนี้ได้ถูกนำไปใช้Telemarketingการโทรมาขายสินค้าเราจะเห็นว่าเมื่อก่อนมีคนโทรมาขายสินค้ากับเราอยู่ตลอดซึ่งก็ทำให้พี่น้องประชาชนเกิดความเดือดร้อนรำคาญตอนนี้หากไม่ขอความยินยอมก่อนใช้ข้อมูลเป็นการกระทำที่เข้าข่ายผิดกฎหมายPDPAข้อมูลของลูกค้าข้อมูลของประชาชนจะนำไปส่งต่อให้คนอื่นแล้วเอามาโทรขายสินค้าไม่ได้ต่อไป
“การนำPDPAมาใช้ส่งผลให้ประเทศไทยมีกฎหมายกฎระเบียบเป็นที่ยอมรับในระดับสากลส่งเสริมการทำธุรกิจการเงินระหว่างประเทศส่งเสริมการโอนเงินการแลกเปลี่ยนเงินการทำธุรกรรมทางการเงินระหว่างประเทศของไทยนับเป็นกลไกสำคัญสนับสนุนภาคการเงินและเศรษฐกิจยุคใหม่ของไทย”รัฐมนตรีชัยวุฒิกล่าว
***************
วันพุธที่ 22 ธันวาคม 2564
'อนุทิน 'สั่ง สปสช.เตรียมพร้อมสายด่วน 1330 จัดระบบดูแลผู้ติดเชื้อโควิดรักษาที่บ้าน
รองรับหากสายพันธุ์โอมิครอนแพร่ระบาดมากขึ้น
“อนุทิน” สั่งการ สปสช.เตรียมพร้อมสายด่วน 1330 ร่วมจัดระบบดูแลผู้ติดเชื้อโควิด-19 เข้าสู่การรักษาที่บ้าน รองรับหากโควิด-19 สายพันธุ์โอมิครอนแพร่ระบาดมากขึ้น พร้อมจัดระบบงบประมาณสนับสนุนหน่วยบริการเพื่อให้บุคลากรด่านหน้าปฏิบัติงานเพื่อผู้ป่วยได้คล่องตัว
นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช). กล่าวว่า จากสถานการณ์เชื้อไวรัสโคโรนา 2019 กลายพันธุ์โดยเฉพาะสายพันธุ์โอมิครอนที่กำลังระบาดทั่วโลกในขณะนี้ ซึ่งประเทศไทยพบผู้ติดเชื้อสายพันธุ์โอมิครอนแล้ว โดยรัฐบาลและกระทรวงสาธารณสุขได้เตรียมแผนการรับมือต่อการแพร่ระบาดของโควิด-19 สายพันธุ์โอมิครอน ทั้งการยกระดับและปรับมาตรการในผู้ที่เดินทางเข้าประเทศให้เข้มข้นขึ้น รวมถึงการเตรียมความพร้อมระบบบริการสาธารณสุขเพื่อรองรับผู้ป่วยและผู้ติดเชื้อโควิด-19 ที่อาจจะเพิ่มมากขึ้น ในส่วนของ สปสช.นั้น รองนายกรัฐมนตรีและรัฐมนตรีว่าการกระทรวงสาธารณสุข อนุทิน ชาญวีรกูล ได้สั่งการให้ สปสช.เตรียมความพร้อมสายด่วน สปสช. 1330 เพื่อรองรับหากมีการระบาดเพิ่มมากขึ้นเช่นกัน โดย สปสช.ได้จัดระบบสายด่วน สปสช. 1330 กด 14 เป็นจุดประสานงานผู้ติดเชื้อโควิด-19 ให้เข้าสู่ระบบการรักษาที่บ้านหรือ Home Isolation รวมถึงการจัดระบบประสานงานส่งต่อผู้ป่วยไปยังหน่วยบริการหากมีอาการรุนแรงขึ้น ซึ่งได้จัดระบบคู่สายและเพิ่มจำนวนจาก 120 คู่สายในปี 2563 เป็น 3,000 คู่สายในปัจจุบันเพื่อให้เพียงพอกับการให้บริการประชาชน
นอกจากนี้ สปสช.ได้เตรียมพร้อมระบบการเบิกจ่ายงบประมาณสนับสนุนการดำเนินงานของหน่วยบริการ เพื่อให้การปฏิบัติงานของบุคลากรด่านหน้ามีความคล่องตัวและมีประสิทธิภาพมากขึ้น
“ประเทศไทยเพิ่งผ่านพ้นการระบาดรุนแรงของโควิด-19 สายพันธุ์เดลตา ซึ่ง สปสช.ได้มีส่วนสนับสนุนระบบเพื่อให้ผู้ติดเชื้อได้เข้าสู่การดูแลรักษา การเตรียมความพร้อมสายด่วน สปสช. 1330 ครั้งนี้ เพื่อรองรับการระบาดของโควิด-19 สายพันธุ์โอมิครอนที่อาจจะเกิดขึ้นในอนาคต ซึ่งประชาชนมั่นใจได้ว่าหากมีการติดเชื้อโควิด-19 ท่านจะได้เข้าสู่ระบบการรักษาอย่างแน่นอน” เลขาธิการ สปสช. กล่าว
/////////22 ธันวาคม 2564
วันอังคารที่ 31 สิงหาคม 2564
นายกรัฐมนตรีชมศักยภาพการฉีดวัคซีนไทยสอดคล้องกับปริมาณวัคซีน โฆษกรัฐบาลเตรียมพบปะร้านค้า ร้านอาหาร นำกำลังใจจากนายกรัฐมนตรีมอบผู้ประกอบการ 1 ก.ย. นี้
นายกรัฐมนตรีชมศักยภาพการฉีดวัคซีนไทยสอดคล้องกับปริมาณวัคซีน โฆษกรัฐบาลเตรียมพบปะร้านค้า ร้านอาหาร นำกำลังใจจากนายกรัฐมนตรีมอบผู้ประกอบการ 1 ก.ย. นี้
วันที่ 31 ส.ค. 64นายธนกร วังบุญชนะ โฆษกประจำสำนักนายกรัฐมนตรีเผยความคืบหน้าการฉีดวัคซีนป้องกันโรคติดเชื้อไวรัสโคโรนา 2019 (โควิด-19) ตั้งแต่วันที่ 28 กุมภาพันธ์ 2564 จนถึงปัจจุบัน มีผู้ที่ได้รับวัคซีนโควิด-19 จำนวน 2 เข็ม แล้วเป็นจำนวน 7,807,213 ราย คิดเป็นมากกว่าร้อยละ 10.1 ในขณะที่ผู้ที่ได้รับวัคซีน จำนวน 1 เข็มแล้ว มีจำนวน 23,455,679 ราย คิดเป็นร้อยละ 32 ปัจจุบันไทยมีผู้ได้รับการฉีดวัคซีนสะสมแล้ว 31,902,718 ล้านโดสพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมภาพรวมการฉีดวัคซีนไทย เป็นไปในทิศทางที่น่าพึงพอใจ สามารถให้บริการฉีดวัคซีนได้สอดคล้องกับปริมาณวัคซีนที่มี
เมื่อวันที่ 27 สิงหาคม ที่ผ่านมา ยอดบริการฉีดวัคซีนรายวันของไทยสูงสุดถึง 915,738โดสมากกว่าค่าเฉลี่ยการฉีดวัคซีนรายวันสะท้อนภาพความร่วมมือร่วมใจของบุคลากรทางการแพทย์ที่ได้ทุ่มเททำงานอย่างหนักในการเร่งฉีดวัคซีนโควิด-19 ให้กับประชาชน และความร่วมมือร่วมใจของคนไทยในการเข้ารับบริการฉีดวัคซีนด้วยซึ่งปัจจุบันวัคซีนที่รัฐบาลจัดหาเพื่อบริการฉีดให้ประชาชนฟรี คือ ซิโนแวค แอสตราเซเนกา และไฟเซอร์ทั้งนี้ รัฐบาลยังเร่งจัดหาวัคซีนเพิ่มเติมเพื่อให้เป็นไปตามแผนการจัดหาวัคซีนด้วย
นายธนกรฯ ยังกล่าวว่า ในวันที่ 1 กันยายนนี้ ตนเองจะไปเยี่ยมชมกิจการภัตตาคาร ร้านอาหาร เพื่อนำกำลังใจจากนายกรัฐมนตรีไปถึงผู้ประกอบการ ที่กลับมาเปิดดำเนินกิจการตามมาตรการ COVID –Free Setting และมาตรการป้องกันโรคส่วนบุคคลในลักษณะUniversal Prevention ซึ่งหลังจากนี้ ศบค. จะติดตามสถานการณ์โควิด -19 อย่างใกล้ชิด เพื่อนำมาพิจารณาปรับหรือเพิ่มการผ่อนคลายมาตรการควบคุมโควิด -19ในการประชุม ศบค. ครั้งต่อไป
-------------------
วันพฤหัสบดีที่ 17 มีนาคม 2565
“อนุทิน” เผย เริ่มใช้ UCEP Plus ยังไม่พบปัญหา แนะลด ละ เลิก “น้ำเมา” ก่อนกลับบ้านสงกรานต์ ลดความเสี่ยงจากโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ระบุ แผนการเปลี่ยนผ่าน “โควิด” สู่โรคประจำถิ่น หากอนาคตดำเนินการถึงเป้าหมาย อาจพิจารณาผ่อนคลายมากขึ้น เช่น ไม่ต้องสวมหน้ากากในสวนสาธารณะส่วน UCEP Plus ที่เพิ่งเริ่มดำเนินการยังไม่พบปัญหา แนะลดละเลิ
รองนายกรัฐมนตรีและรัฐมนตรีว่าการกระทรวงสาธารณสุข ระบุ แผนการเปลี่ยนผ่าน “โควิด” สู่โรคประจำถิ่นหากอนาคตดำเนินการถึงเป้าหมาย อาจพิจารณาผ่อนคลายมากขึ้น เช่น ไม่ต้องสวมหน้ากากในสวนสาธารณะส่วนUCEP Plus ที่เพิ่งเริ่มดำเนินการยังไม่พบปัญหา แนะลดละเลิกดื่มสุราก่อนสงกรานต์ เพื่อลดความเสี่ยงติดเชื้อโควิด 19 แล้วนำไปแพร่ผู้สูงอายุในครอบครัว
วันนี้ (17 มีนาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า การเสนอข่าวยกเลิกสวมหน้ากากในสวนสาธารณะเป็นการสื่อสารคลาดเคลื่อนซึ่งผู้ที่เผยแพร่ข่าวได้มีการแก้ไขแล้ว ทั้งนี้ การทำให้โรคโควิด 19 เป็นโรคประจำถิ่น (Endemic) ได้มีการกำหนดหลักเกณฑ์ต่างๆ ไว้ เช่น อัตราการเสียชีวิต ความครอบคลุมของการฉีดวัคซีน ความพร้อมของสถานพยาบาลความพร้อมของยา/เวชภัณฑ์ ถ้าเป็นไปตามที่กำหนดก็อาจจะพิจารณาผ่อนปรนมาตรการได้บ้าง เช่น หากได้รับวัคซีนครบถ้วน มีความปลอดภัย ก็ไม่ต้องสวมหน้ากากในสวนสาธารณะได้ สำหรับช่วงเทศกาลสงกรานต์ที่กำลังจะมาถึง อยากให้ทุกคนได้กลับไปเยี่ยมบ้านอย่างปลอดภัยจากโควิด 19 จึงแนะนำให้ลูกหลานดูแลตนเองให้ปราศจากเชื้อ (Clean Up) ก่อนกลับบ้าน 7 วันโดยหลีกเลี่ยงปัจจัยเสี่ยงต่างๆ ที่จะทำให้ติดเชื้อ รวมถึงลดละเลิกดื่มสุรา เพราะก่อให้เกิดความเสี่ยงที่จะติดเชื้อโควิดจากภาชนะ แก้วน้ำต่างๆ ที่ใช้ร่วมกัน ช่วยกันทำให้เป็นค่านิยมใหม่ สงกรานต์ทุกคนกลับบ้านไปมีความสุข ไม่นำเชื้อไปแพร่ให้ผู้สูงอายุในครอบครัวจนเกิดความสูญเสีย
ส่วนการปรับแนวทางการดูแลรักษาโรคโควิด 19 มาเป็นUCEP Plus ที่เริ่มเมื่อวันที่ 16 มีนาคม 2565 ที่ผ่านมา ขณะนี้ยังไม่พบว่ามีปัญหา ซึ่งเรื่องนี้ที่จริงไม่ได้กระทบกับการรักษา เนื่องจากไม่ว่าจะเจ็บป่วยโรคใด หากมีอาการฉุกเฉินก็สามารถใช้สิทธิ UCEP รักษาทุกคนอยู่แล้ว ส่วนผู้ที่ไม่มีอาการฉุกเฉิน เช่น ผู้ติดเชื้อโควิดกลุ่มอาการสีเขียว ก็เข้ารับการรักษาแบบ Home Isolation หรือรักษาแบบผู้ป่วยนอก “เจอ แจก จบ” ได้
****************************************** 17 มีนาคม 2565
วันเสาร์ที่ 2 เมษายน 2565
ย้ำ! สิทธิบัตรทอง เข้ารักษาในหน่วยปฐมภูมิ ได้ทุกแห่งทั่วประเทศ ไม่ต้องมีใบส่งตัว เช็กหน่วยบริการได้ที่ ไลน์ สปสช. @nhso
.....
ปัจจุบัน ประชาชนสิทธิบัตรทองสามารถเข้ารับบริการ จากหน่วยบริการประจำที่ลงทะเบียนไว้ และหน่วยบริการปฐมภูมิ ในสังกัดกระทรวงสาธารณสุขได้ทุกแห่งทั่วประเทศ โดยไม่ต้องมีใบส่งตัว และไม่มีการเรียกเก็บเงินจากประชาชน ซึ่ง “หน่วยบริการปฐมภูมิ” ได้แก่ สถานีอนามัย รพ.ส่งเสริมสุขภาพประจำตำบล รพ.ประจำอำเภอ รพ.ประจำจังหวัด ศูนย์สุขภาพชุมชน ศูนย์บริการสาธารณสุข และคลินิกชุมชนอบอุ่น
.
ส่วน รพ. ที่เป็นโรงเรียนแพทย์ และ รพ.เฉพาะทาง เป็นหน่วยบริการขั้นตติยภูมิ ยังต้องใช้ใบส่งตัว เมื่อไม่มีใบส่งตัวจึงถูกคิดค่าบริการ หากไม่แน่ใจว่าสถานพยาบาลที่จะเข้ารับการรักษา มีหน่วยปฐมภูมิและอยู่ในกลุ่มที่ไม่ต้องใช้ใบส่งตัวแล้วหรือไม่ สอบถามก่อนเข้ารับบริการได้ที่ สายด่วน สปสช. กด 0 หรือ ไลน์ สปสช. @nhso
.
อ่านเพิ่มเติม คลิก >>https://www.thaigov.go.th/news/contents/details/53139
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 7 เมษายน 2565
ก.แรงงาน ชวนคนไทยหางานผ่านเว็บไซต์ "ไทยมีงานทำ" มีตำแหน่งงานรองรับ 1.5 แสนอัตรา
.....
กระทรวงแรงงาน เตรียมตำแหน่งงานว่าง 159,703 อัตรา รองรับผู้ที่กำลังมองหางานทำ ไม่ว่าจะเป็นผู้จบการศึกษาใหม่ กลุ่มผู้เปราะบาง กลุ่มผู้ได้รับผลกระทบจากโรคโควิด-19 โดยให้บริการประชาชนผ่านระบบออนไลน์ บนแพลตฟอร์ม "ไทยมีงานทำ" คลิก > https://smartjob.doe.go.th/
.
แพลตฟอร์มดังกล่าวจะช่วยให้ผู้มองหางานทำสามารถค้นหาข้อมูลตำแหน่งงานที่เหมาะสมกับตัวเองมากที่สุด ด้วยการ Matching ตำแหน่งงานตามพื้นที่ ภูมิลำเนา รวมถึงจับคู่ตำแหน่งงานจากความรู้ ความสามารถ และทักษะที่มีอยู่
.
นอกจากนี้ ยังให้บริการสำหรับนายจ้าง สถานประกอบการที่ต้องการช่องทางรับสมัครงาน โดยการลงทะเบียนนายจ้าง เพื่อประกาศตำแหน่งงานและคัดลอกรายชื่อผู้หางาน
.
ปัจจุบัน แพลตฟอร์ม "ไทยมีงานทำ" ได้ดำเนินการปรับปรุงและรวบรวมข้อมูลการจ้างงานจากภาครัฐ ที่เชื่อมโยงข้อมูลจากสำนักงาน ก.พ. ซึ่งมีตำแหน่งงานจากหน่วยงานราชการกว่า 300 หน่วยงาน ตำแหน่งงานภาคเอกชน และบริษัทจัดหางานชั้นนำ
.
โดยตำแหน่งงาน 5 อันดับแรกที่นายจ้าง/ผู้ประกอบการ มีความต้องการมากที่สุด ได้แก่
- แรงงานด้านการประกอบ
- แรงงานบรรจุผลิตภัณฑ์
- พนักงานขายของหน้าร้านและสาธิตสินค้า
- ตัวแทนจัดหาบริการทางธุรกิจและนายหน้าการค้าอื่น ๆ
- ตัวแทนฝ่ายขายด้านเทคนิคและการค้า
.
อ่านเพิ่มเติม คลิก https://www.thaigov.go.th/news/contents/details/53261
#ไทยคู่ฟ้า #ร่วมต้านโควิด19
-------------------
วันศุกร์ที่ 1 กรกฎาคม 2565
อ่านเลย! อัพเดทการโอนเงินเข้าบัตรคนจน บางอย่างถอนเป็นเงินสดได้ สะสมเดือนต่อไปได้ด้วย
อ่านเลย! อัพเดทการโอนเงินเข้าบัตรคนจน บางอย่างถอนเป็นเงินสดได้ สะสมเดือนต่อไปได้ด้วย
วันที่ 1 กรกฎาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงการกำหนดวันโอนเงินเข้าบัตรสวัสดิการแห่งรัฐ หรือบัตรคนจน ของกรมบัญชีกลาง ซึ่งจากเดือนกรกฎาคม 2565 เป็นต้นไป ทุกวันที่ 1 ของเดือน กรมบัญชีกลางโอนเงินฯ วงเงินซื้อสินค้า 200/300 บาท ส่วนลดค่าซื้อก๊าซหุงต้ม 100 บาทต่อคนต่อ 3 เดือน (ก.ค. – ก.ย 65) ค่าใช้จ่ายในการเดินทาง ประกอบด้วย ค่าโดยสารรถ บขส. 500 บาทต่อเดือน ค่าโดยสารรถไฟ 500 บาทต่อเดือน ค่าโดยสารรถไฟฟ้า (MRT/BTS/ARL) และ ขสมก. 500 บาทต่อเดือน (สำหรับผู้ถือบัตรสวัสดิการแห่งรัฐที่อาศัยอยู่ในเขต กทม. และปริมณฑล) วงเงินดังกล่าว ไม่สามารถถอนเป็นเงินสดได้ และไม่สะสมในเดือนถัดไป
ทุกวันที่ 15 ของเดือน กรมบัญชีกลางโอนเงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ 50/100 บาทต่อเดือน (ผู้สูงอายุที่ได้รับสิทธิตั้งแต่เดือน ต.ค. 64 – ก.ค. 65) จะได้รับการโอนเงินเข้าบัตรฯ ตั้งแต่เดือน เม.ย – ก.ย. 65) ซึ่งสามารถถอนเป็นเงินสดได้ และสะสมในเดือนถัดไปได้
ทุกวันที่ 18 ของเดือน กรมบัญชีกลางโอนเงินคืนค่าไฟฟ้า ไม่เกิน 315 บาทต่อครัวเรือนต่อเดือน เงินคืนค่าน้ำประปา ไม่เกิน 100 บาทต่อครัวเรือนต่อเดือน (สำหรับผู้ถือบัตรฯ ที่ใช้น้ำประปาไม่เกิน 315 บาทต่อเดือน จะได้รับเงินคืนค่าน้ำประปาไม่เกิน 100 บาท ส่วนเกินจาก 100 บาท ผู้ถือบัตรฯ เป็นผู้ชำระเอง) ซึ่งสามารถถอนเป็นเงินสดได้ และสะสมในเดือนถัดไปได้
ทุกวันที่ 22 ของเดือน กรมบัญชีกลางโอนเงินเพิ่มเบี้ยความพิการ 200 ต่อเดือน (สำหรับผู้ถือบัตรฯ ที่มีบัตรประจำตัวคนพิการและได้รับเงินเบี้ยความพิการ) สามารถถอนเป็นเงินสดได้ และสะสมในเดือนถัดไปได้
“รัฐบาลภายใต้การนำของ พลเอก ประยุทธ์ จันทร์โอชา นายกรัฐมนตรี ให้ความสำคัญต่อการช่วยเหลือเพื่อยกระดับคุณภาพชีวิตของประชาชนให้มีความเป็นอยู่ที่ดีขึ้น โดยเน้นกลุ่มผู้มีรายได้น้อย และให้การช่วยเหลือเพิ่มเติมกรณีเป็นผู้มีรายได้น้อยที่เป็นผู้สูงอายุ และผู้มีรายได้ที่เป็นคนพิการ มากไปกว่านั้น รัฐบาลอยู่ในขั้นตอนการเตรียมโอนเงินช่วยเหลือพิเศษแก่ผู้สูงอายุ 10.9 ล้านคน เป็นรายเดือน ระยะเวลา 6 เดือน เพิ่มจากเบี้ยยังชีพผู้สูงอายุ เฉลี่ยรายละ 100-250 บาท ตามช่วงอายุ กรมบัญชีกลางคาดจะเริ่มการโอนในช่วงเดือนกรกฎาคมนี้แน่นอน” นางสาวรัชดา กล่าว
วันศุกร์ที่ 8 ตุลาคม 2564
ครม. เคาะมาตรการรักษาระดับการจ้างงานธุรกิจ SMEs จ่ายเงินอุดหนุนนายจ้าง 3,000 บาท/คน นาน 3 เดือน
....
ที่ประชุมครม. (5 ต.ค.) เห็นชอบหลักการโครงการส่งเสริมและรักษาระดับการจ้างงานในธุรกิจ SMEs เพื่อช่วยเหลือผู้ประกอบการในการส่งเสริมและรักษาระดับการจ้างงาน ตลอดจนสร้างความแข็งแรงให้แก่ธุรกิจ
.
โดยรัฐบาลจะจ่ายเงินอุดหนุนให้กับนายจ้างภาคเอกชนที่อยู่ในระบบประกันสังคมจำนวน 3,000 บาท/คน/เดือน เป็นเวลา 3 เดือนโดยลงทะเบียนเข้าร่วมโครงการในเดือนต.ค. 64 และรับเงินอุดหนุน (ตั้งแต่พ.ย. 64 – ม.ค. 65)
.
เงื่อนไขคือ ต้องเป็นนายจ้างในระบบประกันสังคม ที่มีลูกจ้างเป็นผู้ประกันตน ม.33 สัญชาติไทยไม่เกิน 200 คน มีการส่งเงินสมทบกองทุนประกันสังคม และจะต้องรักษาการจ้างงานไม่ต่ำกว่าร้อยละ 95 ในกรณีมีการจ้างงานเพิ่มขึ้น จะได้รับเงินอุดหนุนเพิ่มตามการจ้างงานจริง ไม่เกินร้อยละ 5 ของจำนวนลูกจ้างสัญชาติไทย ณ วันเริ่มโครงการ
.
มาตรการนี้คาดว่าจะรักษาระดับการจ้างงานธุรกิจ SMEs ที่มีลูกจ้างไม่เกิน 200 คน จํานวน 480,122 แห่ง และรักษาการจ้างงานลูกจ้างได้จำนวน 5,040,176 คน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 11 ธันวาคม 2564
รมว.แรงงาน เร่งช่วยเหลือลูกจ้างร้องเรียนผ่านโซเชียล กรณีนายจ้างเรียกเก็บค่าเดินทางมาทำงาน และสภาพการจ้างไม่เป็นไปตามข้อตกลง
รมว.แรงงาน เร่งช่วยเหลือลูกจ้าง กรณีลูกจ้างร้องเรียนผ่าน Facebook เนื่องจากนายจ้างเรียกค่าใช้จ่ายในการเดินทางมาทำงาน และสภาพการจ้างไม่เป็นไปตามข้อตกลง สั่งการให้เจ้าหน้าที่เข้าตรวจสอบหาข้อเท็จจริง และดำเนินการช่วยเหลือทันที
รมว.แรงงาน เร่งช่วยเหลือลูกจ้าง กรณีลูกจ้างร้องเรียนผ่าน Facebook เนื่องจากนายจ้างเรียกค่าใช้จ่ายในการเดินทางมาทำงาน และสภาพการจ้างไม่เป็นไปตามข้อตกลง สั่งการให้เจ้าหน้าที่เข้าตรวจสอบหาข้อเท็จจริง และดำเนินการช่วยเหลือทันที
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กรณีลูกจ้างร้องเรียนผ่าน Facebook ของกระทรวงแรงงาน เนื่องจากลูกจ้างสมัครเข้าไปทำงานที่สวนทุเรียน จังหวัดพิจิตร แล้วถูกนายจ้างเรียกค่าใช้จ่ายในการเดินทางไปทำงาน และสภาพการจ้างงานไม่เป็นไปตามข้อตกลงนั้น กระทรวงแรงงาน ได้รับทราบข้อร้องเรียนดังกล่าว และได้สั่งการให้กรมสวัสดิการและคุ้มครองแรงงานลงพื้นที่พร้อมด้วยสำนักงานจัดหางานจังหวัดพิจิตร และสำนักงานพัฒนาสังคมและความมั่นคงของมนุษย์จังหวัดพิจิตร เข้าตรวจสอบข้อเท็จจริง และดำเนินการช่วยเหลือลูกจ้างทันที โดยพบว่า ลูกจ้างผู้ร้องเรียนได้ติดต่อสมัครงานทาง facebook และได้รับการติดต่อจากนายจ้างโดยเสนองานให้ไปทำที่สวนทุเรียน จังหวัดพิจิตร ซึ่งนายจ้างได้เดินทางไปรับลูกจ้าง และครอบครัวที่จังหวัดระยอง ในระหว่างการเดินทาง นายจ้างได้แจ้งว่ามีค่าใช้จ่ายในการเดินทาง 5,000 บาท แต่ลูกจ้างมิได้ตอบตกลงหรือปฏิเสธแต่อย่างใด เมื่อได้มีการเจรจาตกลงเกี่ยวกับการจ้างงาน นายจ้างแจ้งว่าค่าตอบแทนต้องรอดูผลงานก่อนซึ่งการจ้างจะเป็นลักษณะงานเหมา กำหนดจ่ายค่าตอบแทนทุกวันสิ้นเดือน ลูกจ้างและครอบครัวจึงได้ตัดสินใจที่จะไม่ทำงานกับนายจ้าง เนื่องจากไม่สามารถตกลงกันในเรื่องค่าตอบแทน และค่าใช้จ่ายในการเดินทางมาทำงานได้ สำนักงานจัดหางานจังหวัดพิจิตรจึงได้ประสานนายจ้างสวนส้มรายอื่น เพื่อจะให้ลูกจ้างเข้าไปทำงาน แต่ลูกจ้างนั้นไม่ประสงค์จะทำงานที่จังหวัดพิจิตรแล้ว และจะขอกลับไปจังหวัดระยอง สำนักงานสวัสดิการและคุ้มครองแรงงานจังหวัดพิจิตรจึงได้ให้ความช่วยเหลือค่าอาหาร และค่าน้ำมันรถ พร้อมทั้งประสานศูนย์คุ้มครองคนไร้ที่พึ่งจังหวัดพิจิตรเพื่อให้ที่พักอาศัยให้แก่ลูกจ้างและครอบครัว 1 คืน และจัดหารถยนต์เพื่อนำลูกจ้างและครอบครัวไปส่งยังจังหวัดระยอง
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กรณีดังกล่าวนี้ไม่พบว่ามีการหลอกลวงมาทำงาน ไม่ได้มีการกักขังหน่วงเหนี่ยว หรือทำร้ายร่างกายแต่อย่างใด จึงไม่เข้าข่ายการค้ามนุษย์ด้านแรงงาน และเนื่องจากลูกจ้างยังไม่ได้มีการทำงาน สิทธิประโยชน์ตามกฎหมายคุ้มครองแรงงานจึงยังไม่เกิดขึ้น
วันอังคารที่ 20 กรกฎาคม 2564
รมว. วธ. มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ ในพิธีเปิดงานสมัชชาคุณธรรมและตลาดนัดคุณธรรมจังหวัดพระนครศรีอยุธยา
มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๕) ในพิธีเปิดงานสมัชชาคุณธรรมและตลาดนัดคุณธรรมจังหวัดพระนครศรีอยุธยา ภายใต้แนวคิด “ชาวอยุธยา มีวินัย ใส่ใจประโยชน์ส่วนรวม”
วันที่ ๒๐ กรกฎาคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๕) ในพิธีเปิดงานสมัชชาคุณธรรมและตลาดนัดคุณธรรมจังหวัดพระนครศรีอยุธยา ภายใต้แนวคิด “ชาวอยุธยา มีวินัย ใส่ใจประโยชน์ส่วนรวม”
โดยมีนายวีระ โรจน์พจนรัตน์ ประธานกรรมการศูนย์คุณธรรมฯ บรรยายพิเศษ “จังหวัดคุณธรรมในสถานการณ์วิกฤติโควิด-19 “ นายภานุ แย้มศรี ผู้ว่าราชการจังหวัดพระนครศรีอยุธยา กล่าวมอบนโยบายการส่งเสริมจังหวัดคุณธรรม "จังหวัดพระนครศรีอยุธยา” รศ.นพ.สุริยเดว ทรีปาตี ผู้อำนวยการศูนย์คุณธรรม (องค์การมหาชน) บรรยายพิเศษ “การส่งเสริมคุณธรรมวิถีใหม่ สู่การพัฒนาที่ยั่งยืน” มีสำนักงานวัฒนธรรมจังหวัดพระนครศรีอยุธยา และองค์กรภาคีเครือข่ายทางสังคมเข้าร่วม ผ่านระบบการประชุมทางไกลออนไลน์ (Zoom) ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอาทิตย์ที่ 22 สิงหาคม 2564
ชวนกลุ่มเสี่ยงฉีดวัคซีนไข้หวัดใหญ่ฟรี
วันพฤหัสบดีที่ 19 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเชิญชวนประชาชนกลุ่มเสี่ยงรับการฉีดวัคซีนไข้หวัดใหญ่โดยไม่เสียค่าใช้จ่าย ที่สถานบริการสาธารณสุขของรัฐใกล้บ้าน หรือ รพ.เอกชนที่เข้าร่วมโครงการหลักประกันสุขภาพแห่งชาติ ประกอบด้วย หญิงตั้งครรภ์ที่มีอายุครรภ์ 4 เดือนขึ้นไป เด็กอายุ 6 เดือน – 12 ปี ผู้ที่มีโรคเรื้อรัง ได้แก่ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างรับเคมีบำบัด และเบาหวาน ผู้สูงอายุที่มีอายุ 65 ปีขึ้นไป ผู้พิการทางสมองที่ช่วยเหลือตนเองไม่ได้ ผู้ที่มีโรคธาลัสซีเมีย ผู้ที่มีภูมิคุ้มกันบกพร่องและผู้ติดเชื้อ HIV ที่มีอาการ และผู้ที่มีน้ำหนักมากกว่า 100 กก. เข้ารับบริการได้ตั้งแต่บัดนี้ -31 ส.ค.64
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 13 พฤศจิกายน 2564
สธ.วางกลยุทธ์เร่งการฉีดวัคซีนโควิด 19 ให้เป็นไปตามเป้า พ.ย.นี้ ต้องครอบคลุม 70% ประชากร
กระทรวงสาธารณสุขวางกลยุทธ์เร่งฉีดวัคซีนโควิด 19 ตั้งเป้าในเดือนพฤศจิกายน ต้องครอบคลุมประชากร 70% และมีอำเภอไม่น้อยกว่าครึ่งหนึ่งถึงเป้า 70% ประสานหน่วยงานรัฐ เอกชน ท้องถิ่น สำรวจและนำคนมาฉีดวัคซีนให้ได้มากที่สุด
กระทรวงสาธารณสุขวางกลยุทธ์เร่งฉีดวัคซีนโควิด19 ตั้งเป้าในเดือนพฤศจิกายน ต้องครอบคลุมประชากร 70% และมีอำเภอไม่น้อยกว่าครึ่งหนึ่งถึงเป้า 70% ประสานหน่วยงานรัฐ เอกชน ท้องถิ่น สำรวจและนำคนมาฉีดวัคซีนให้ได้มากที่สุด จัดสัปดาห์ฉีดวัคซีนในโอกาสครบรอบสถาปนากระทรวง พร้อมจัดกิจกรรมจูงใจประชาชนเข้ารับการฉีดวัคซีน
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กระทรวงสาธารณสุขตั้งเป้าหมายฉีดวัคซีนโควิด19 ให้ครอบคลุมประชากรมากที่สุด ซึ่งปัจจุบันประเทศไทยฉีดวัคซีนไปแล้วเกือบ 84 ล้านโดส เป็นเข็มที่ 1 จำนวน 44,809,613 คน จากประชากร 66,174,314 คน หรือ 62.2% ซึ่งขณะนี้ประเทศไทยมีวัคซีนเข้ามามากและสม่ำเสมอ แต่จำนวนผู้ที่ได้รับการฉีดวัคซีนกลับเริ่มชะลอตัว สาเหตุจากประชาชนส่วนใหญ่ได้รับวัคซีนเข็มแรกแล้ว เหลือเพียงกลุ่มที่รอวัคซีนทางเลือก หรือไม่ยอมฉีดวัคซีนจากเหตุผลส่วนตัวกว่า 10 ล้านคน หรือ 17% และบางส่วนเป็นผู้ที่ได้รับวัคซีนแล้วแต่ยังไม่ได้บันทึกข้อมูลในระบคณะผู้บริหารและผู้เชี่ยวชาญของกระทรวงสาธารณสุขจึงได้วางกลยุทธ์ เพื่อฉีดวัคซีนให้กับประชาชนได้ครอบคลุมมากที่สุด ช่วยลดการป่วยหนักและเสียชีวิตจากโรคโควิด 19 โดยกำหนดเป้าหมายในเดือนพฤศจิกายน 2564 ภาพรวมต้องฉีดวัคซีนครอบคลุมประชากร 70% หรือ 100 ล้านโดส และมีอำเภอไม่น้อยกว่าครึ่งหนึ่งฉีดวัคซีนถึงเป้า 70%
นายแพทย์เกียรติภูมิ กล่าวต่อว่า นอกจากนี้ได้ออกแบบวิธีการดำเนินงานเพื่อให้การฉีดวัคซีนเป็นไปตามเป้าหมาย ได้แก่ จัดการฐานข้อมูล ค้นหาประชากรที่อาศัยอยู่ในพื้นที่และยังไม่ได้รับวัคซีน นำเข้ารับการฉีดวัคซีน โดยอำเภอไม่น้อยกว่าครึ่งหนึ่งต้องฉีดวัคซีนถึงเป้า70%, ให้คณะกรรมการโรคติดต่อจังหวัดประสานภาคส่วนต่างๆ เช่น ฝ่ายปกครอง องค์กรปกครองส่วนท้องถิ่น ชมรม/สมาคม ภาคเอกชน นำประชาชนมาฉีดวัคซีนให้ได้มากที่สุด, จุดฉีดวัคซีนต้องลงข้อมูลให้ครบถ้วนเป็นปัจจุบัน, ขอความร่วมมือสื่อมวลชนทุกแขนงร่วมรณรงค์ให้ความรู้ประชาชนเกี่ยวกับวัคซีนโควิด19 ซึ่งมีผลต่อการตัดสินใจเข้ารับการฉีดวัคซีน, จัดสัปดาห์ฉีดวัคซีนเนื่องในวันสถาปนากระทรวงสาธารณสุข 27 พฤศจิกายน - 5 ธันวาคม 2564, ขยายเป้าหมายฉีดวัคซีนในกลุ่มแรงงานต่างด้าว ,จัดทีมฉีดวัคซีนเชิงรุกและเพิ่มจุดฉีดวัคซีน , เพิ่มจำนวน Covid Free Setting ในทุกจังหวัด กำหนดให้ทั้งพนักงานและลูกค้าต้องฉีดวัคซีนแล้ว, ติดตามความก้าวหน้าการฉีดวัคซีนระดับจังหวัดทุกวัน, ให้หน่วยงานสาธารณสุขในพื้นที่จัดกิจกรรมจูงใจคนมาฉีดวัคซีน เช่น ให้รางวัล หรือ ร่วมกับภาคเอกชนลดราคาสินค้าอุปโภค บริโภค ค่าโดยสาร ในผู้ที่ฉีดวัคซีนแล้ว เป็นต้น
**************************************13 พฤศจิกายน 2564
วันศุกร์ที่ 18 กุมภาพันธ์ 2565
สธ. ขอให้ผู้ติดเชื้อโควิดกลุ่มสีเขียว เข้าระบบรักษาแบบ HI/CI ก่อน เพื่อใช้เตียงในรพ.รองรับผู้มีอาการมาก
กระทรวงสาธารณสุข ขอความร่วมมือประชาชนหากติดเชื้อเป็นผู้ป่วยระดับสีเขียว คือ ไม่มีอาการหรืออาการเล็กน้อย ให้เข้าระบบรักษาที่บ้านหรือชุมชน (HI/CI First) เพื่อให้เตียงในโรงพยาบาลมีเพียงพอรับผู้ป่วยอาการมาก
กระทรวงสาธารณสุข ขอความร่วมมือประชาชนหากติดเชื้อเป็นผู้ป่วยระดับสีเขียว คือ ไม่มีอาการหรืออาการเล็กน้อย ให้เข้าระบบรักษาที่บ้านหรือชุมชน (HI/CI First) เพื่อให้เตียงในโรงพยาบาลมีเพียงพอรับผู้ป่วยอาการมาก พร้อมเตรียมใช้ UCEP Plus ให้ผู้ติดเชื้ออาการสีเหลือง-แดง รวมถึงกลุ่มสีเขียวที่มีโรคควบคุมไม่ได้เข้ารับการรักษาในโรงพยาบาลได้ทุกแห่งทั้งรัฐและเอกชน
วันนี้ (18 กุมภาพันธ์ 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.สมศักดิ์ อรรฆศิลป์ อธิบดีกรมการแพทย์ แถลงการบริหารจัดการเตียงผู้ป่วยโควิด 19 ว่า ขณะนี้ผู้ติดเชื้อโควิด 19 มีแนวโน้มเพิ่มสูงขึ้น โดยข้อมูลวันที่ 16 กุมภาพันธ์ 2565 มีการครองเตียงในโรงพยาบาลเพิ่มขึ้นจากวันที่ 16 มกราคม 2565 ประมาณเท่าตัว คือ 64,900 ราย ส่วนผู้ป่วยปอดอักเสบและใส่ท่อช่วยหายใจเพิ่มขึ้นไม่มาก คิดเป็นสัดส่วนแล้วยังไม่มีความแตกต่าง สำหรับภาพรวมทั้ง 13 เขตสุขภาพทั่วประเทศ มีเตียงในโรงพยาบาลและฮอสปิเทลทั้งหมด 174,029 เตียง ใช้แล้ว 80,756 เตียง เหลือเตียงมากกว่าครึ่งหนึ่ง คือ 93,273 เตียง เช่นเดียวกับ กทม. มีเตียง 55,369 เตียง ใช้แล้ว 25,359 เตียง ยังว่างเกินครึ่ง คือ 30,010 เตียง แต่บางจังหวัด เช่น นครราชสีมา เตียงระดับสีเขียวในโรงพยาบาลมีการครองเตียง 100% ดังนั้น จึงขอความร่วมมือประชาชน หากติดเชื้อเป็นกลุ่มอาการสีเขียว คือ ไม่มีอาการหรืออาการเล็กน้อย ขอให้เข้าระบบการดูแลที่บ้านหรือชุมชน (HI/CI First) จะทำให้เตียงในโรงพยาบาลมีเพียงพอรองรับผู้ติดเชื้อที่จำเป็นต้องใช้เตียงในโรงพยาบาล และสำรองเตียงระดับสีเหลืองและแดงไว้สำหรับกลุ่มเสี่ยง
"ขณะนี้ เริ่มพบผู้ป่วยโรคอื่น เช่น เบาหวาน ความดันโลหิตสูง หรือโรคหัวใจ ที่ควบคุมอาการไม่ได้ หรือมีเลือดออกในกระเพาะอาหาร ที่ต้องนอนรับการรักษาในโรงพยาบาล เมื่อคัดกรองโควิดก่อนพบว่ามีการติดเชื้อแต่ไม่มีอาการของโควิด ซึ่งกลุ่มนี้จำเป็นต้องใช้เตียงโควิดระดับสีเขียวในโรงพยาบาล ดังนั้น จึงขอให้ผู้ติดเชื้ออาการสีเขียวที่ไม่มีโรคประจำตัวเข้าสู่ HI/CI ก่อน" นพ.สมศักดิ์กล่าว
สำหรับพื้นที่ กทม. ระบบHI สามารถรองรับผู้ป่วยรายใหม่ได้ 5,540 รายต่อวัน สะสม 43,075 รายต่อวันส่วนCI มี 3,400 กว่าเตียง มีการครองเตียงครึ่งหนึ่ง โดยผู้ว่าราชการกรุงเทพมหานครจะเปิดอีก 13 แห่ง ประมาณ 1 พันกว่าเตียง จะทำให้มี CI ประมาณ 5 พันเตียง อย่างไรก็ตาม เพื่อเตรียมแผนระยะต่อไปหากมีผู้ติดเชื้อมากขึ้น ได้ดำเนินการเตรียม Hotel Isolation สำหรับผู้ที่มีปัญหาไม่สามารถรับการรักษาใน HI/CI ได้ เช่น ผู้พักอาศัยในคอนโดฯ แต่นิติบุคคลไม่ให้กักตัวในคอนโดฯ และมีข้อจำกัดในการเข้า CI เป็นต้น และจัดทำUCEP Plus เพื่อให้ผู้ติดเชื้ออาการสีเหลืองที่ต้องใช้ออกซิเจน และสีแดงที่ต้องใส่ท่อช่วยหายใจ รวมถึงกลุ่มอาการสีเขียวที่มีโรคที่ควบคุมไม่ได้ สามารถเข้ารับการรักษาในโรงพยาบาลได้ทุกแห่งทั้งรัฐและเอกชน ซึ่งกรมสนับสนุนบริการสุขภาพกำลังดำเนินการออกหลักเกณฑ์ รวมทั้งมีการขยายเตียงเพิ่มขึ้นจากเตียงผู้ป่วยที่ไม่ใช่โควิด 19
************************************* 18 กุมภาพันธ์ 2565
วันพฤหัสบดีที่ 14 ตุลาคม 2564
รัฐบาลจัดระบบดูแลคนไร้บ้านที่ติดโควิด-19
วันพฤหัสบดีที่ 14 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดระบบดูแลคนไร้บ้านในพื้นที่ กทม. ที่ติดเชื้อโควิด-19 โดยให้ศูนย์พักคอยเขตสะพานสูงเป็นศูนย์กลางในการรับและส่งต่อซึ่งจะมีการประเมินแยกอาการอย่างชัดเจน สำหรับคนไร้บ้านที่มีความผิดปกติทางจิตร่วมด้วยจะส่งไปรักษาตัวยัง รพ.สมเด็จเจ้าพระยา คนไร้บ้านที่มีสภาพจิตปกติจะส่งไปรักษาใน Hospitel ของ รพ.ปิยะเวท ส่วนคนไร้บ้านที่ไม่มีเลขบัตรประจำตัว 13 หลัก จะรักษาที่ศูนย์พักคอยเขตสะพานสูงซึ่งอยู่ในความดูแลของ รพ.คลองสามวา ทั้งนี้ ในทุกกรณีจะได้รับการรักษาจนหายดีและหาที่พักพิงให้หรือส่งกลับภูมิลำเนาตามความสมัครใจ ประชาชนที่พบเห็นคนไร้บ้านที่สงสัยว่าอาจติดเชื้อโควิด-19 แจ้งได้ที่ ศูนย์พักคอยเขตสะพานสูง โทร 094-450-5204
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี